Den fredede bygningen på Skjolden bensinstasjon har sirkelformet grunnplan og deles i to av en rødmalt murvegg. Rommet foran rommer butikk og er i glass montert i metallprofiler. Bakre rom er i betong eller mur og inneholder bl.a. lager, tavlerom og toalett/WC. Taket er en tilnærmet egg-formet armert betongskive. Denne bæres av to stålsøyler i forkant og av det sylindriske bygget i bakkant.